**A 9. sorszámú Egészségügyi asszisztens megnevezésű szakképesítés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés azonosító száma: 54 720 01

1.2. Szakképesítés megnevezése: Egészségügyi asszisztens

1.3. Iskolai rendszerű szakképzésben a szakképzési évfolyamok száma: 2

1.4. Iskolarendszeren kívüli szakképzésben az óraszám: 1400-1700

**2. EGYÉB ADATOK**

2.1. A képzés megkezdésének feltételei:

2.1.1. Iskolai előképzettség: érettségi végzettség

2.1.2. Bemeneti kompetenciák: -

2.2. Szakmai előképzettség: -

2.3. Előírt gyakorlat: -

2.4. Egészségügyi alkalmassági követelmények: szükségesek

2.5. Pályaalkalmassági követelmények: -

2.6. Elméleti képzési idő aránya: 50%

2.7. Gyakorlati képzési idő aránya: 50%

2.8. Szintvizsga: -

2.9. Az iskolai rendszerű képzésben az összefüggő szakmai gyakorlat időtartama:

5 évfolyamos képzés esetén a 9. évfolyamot követően 70 óra, a 10. évfolyamot követően 105 óra, a 11. évfolyamot követően 140 óra;

2 évfolyamos képzés esetén az első szakképzési évfolyamot követően 160 óra

**3. PÁLYATÜKÖR**

3.1. A szakképesítéssel legjellemzőbben betölthető munkakör(ök), foglalkozás(ok)

|  |  |  |  |  |
| --- | --- | --- | --- | --- |
|  |  | A | B | C |
|  | 3.1.1. | **FEOR száma** | **FEOR megnevezése** | **A szakképesítéssel betölthető munkakör(ök)** |
|  | 3.1.2. | 3321 | Általános egészségügyi asszisztens | Általános asszisztens |
|  | 3.1.3. | Egyéb asszisztens |

3.2. A szakképesítés munkaterületének rövid leírása:

Az egészségügyi asszisztens a járóbeteg szakrendelőkben, gondozókban orvos irányítása mellett, az egészségügyi team tagjaként önállóan vagy együttműködve végzi a munkáját. Elősegíti és biztosítja a betegellátás, gondozás feltételeit, asszisztál a beavatkozásoknál, segédkezik a műszeres és fizikális vizsgálatok végzésében. Szervezési és operatív irányítási feladatokat lát el. Megfelelő kapcsolatteremtő képességgel rendelkezik, munkáját hivatásként gyakorolja, betartja annak etikai normáit.

A szakképesítéssel rendelkező képes:

- szakmai kommunikációt folytatni a beteggel és a hozzátartozójával

- tájékoztatni a beteget és a hozzátartozóját a rendelésekkel kapcsolatban

- a beteget felkészteni a vizsgálatokra, segíteni a vizsgálat előtt, alatt és után

- közreműködni a beavatkozások, vizsgálatok során

- felismerni a beteg állapotváltozására utaló jeleket

- sürgősségi eseteket felismerni, megkezdeni az ellátást, riasztani, segítséget hívni

- részt venni a gondozási és prevenciós folyamatokban

- a végzett orvosi/asszisztensi tevékenységet az egészségügyi dokumentációban rögzíteni, archiválni

- orvosi elrendelésre gyógyszerelni

- az elrendelt diagnosztikai vizsgálatokat dokumentálni, vizsgálatkérő, kezelőlapokat kitölteni

- betegelőjegyzést, betegirányítást végezni

- a fertőző betegek jelentési dokumentációját kitölteni, megfelelő helyre juttatni

- mentőhívást, betegszállítást intézni, a kapcsolatos dokumentációt vezetni

- elkészíteni a járóbeteg ellátás, gondozás jelentéseit

- a szakrendelőben használatos eszközöket, műszereket megfelelő állapotban tartani

- az egyszerhasználatos és fogyóanyag igényt jelezni, pótlásról gondoskodni

- a szakrendelőkben lévő műszereket, eszközöket tisztán, sterilen tartani, sterilizálásra előkészíteni

- veszélyes hulladékot kezelni, elszállításra előkészíteni, dokumentálni

- fogyatékossággal élő gyermekek és felnőttek ellátásában, gondozásában részt venni

3.3. Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 55 725 01 | Aneszteziológiai szakasszisztens | szakképesítés-ráépülés |
| 3.3.4. | 55 725 05 | Fizioterápiás szakasszisztens | szakképesítés-ráépülés |
| 3.3.5. | 55 725 08 | Kardiológiai és angiológiai szakasz-szisztens | szakképesítés-ráépülés |
| 3.3.6. | 55 725 04 | Endoszkópos szakasszisztens | szakképesítés-ráépülés |
| 3.3.7. | 55 725 02 | Audiológiai szakasszisztens éshallásakusztikus | szakképesítés-ráépülés |
| 3.3.8. | 55 725 13 | Klinikai neurofiziológiai szakasz-szisztens | szakképesítés-ráépülés |
| 3.3.9. | 55 725 15 | Műtéti szakasszisztens | szakképesítés-ráépülés |
| 3.3.10. | 55 726 01 | Ergoterapeuta | szakképesítés-ráépülés |

**4. SZAKMAI KÖVETELMÉNYEK**

|  |  |  |  |
| --- | --- | --- | --- |
|  |  | A | B |
|  | 4.1. | **A szakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** |
|  | 4.2. | **azonosító****száma** | **megnevezése** |
|  | 4.3. | 11221-12 | Alapápolás |
|  | 4.4. | 11110-12 | Egészségügyi alapismeretek |
|  | 4.5. | 11222-12 | Klinikumi ismeretek |
|  | 4.6. | 11124-12 | Beavatkozás, asszisztálás, dokumentálás |
|  | 4.7. | 11498-12 | Foglalkoztatás I (érettségire épülő képzések esetén) |
|  | 4.8. | 11499-12 | Foglalkoztatás II. |
|  | 4.9. | 11500-12 | Munkahelyi egészség és biztonság |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele, az előírt szakmai gyakorlatok igazolt teljesítése.

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak – a szakképzési kerettantervben meghatározottak szerint – egyenértékűek az adott követelménymodulhoz tartozó modulzáró vizsga teljesítésével.

5.2. A modulzáró vizsga vizsgatevékenysége és az eredményesség feltétele:

|  |  |  |  |  |
| --- | --- | --- | --- | --- |
|  |  | A | B | C |
|  | 5.2.1. | **A szakképesítés szakmai követelménymoduljainak** |
|  | 5.2.2. | **azonosító száma** | **megnevezése** | **a modulzáró vizsga vizsgatevékenysége** |
|  | 5.2.3. | 11221-12 | Alapápolás | szóbeli és gyakorlati |
|  | 5.2.4. | 11110-12 | Egészségügyi alapismeretek | írásbeli és szóbeli |
|  | 5.2.5. | 11222-12 | Klinikumi ismeretek | írásbeli és szóbeli |
|  | 5.2.6. | 11124-12 | Beavatkozás, asszisztálás, dokumentálás | gyakorlati |
|  | 5.2.7. | 11498-12 | Foglalkoztatás I. (érettségire épülő képzé-sek esetén) | írásbeli |
|  | 5.2.8. | 11499-12 | Foglalkoztatás II. | írásbeli |
|  | 5.2.9. | 11500-12 | Munkahelyi egészség és biztonság | írásbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A vizsgafeladat megnevezése: Asszisztensi feladatok ellátása

A vizsgafeladat ismertetése: Feladatleírásban rögzített munkahelyzet és paraméterek alapján a beteg fogadása, a munkaterület előkészítése, a beteg előkészítése, kardinális tünetek észlelése és dokumentálása, a vizsgálat, beavatkozás elvégzése, segédkezés a vizsgálatok és beavatkozások során, vizsgálati anyagok levétele és kezelése, betegmegfigyelés, gyógyszerelés kivitelezése, adminisztrációs feladatok ellátása, vizsgálati anyagok diagnosztikus laboratóriumba juttatása, eszközök, kezelő fertőtlenítése.

A vizsgafeladat időtartama: 30 perc

A vizsgafeladat értékelési súlyaránya: 50%

5.3.2. Központi írásbeli vizsgatevékenység

A vizsgafeladat megnevezése: Elméleti ismeretek reprodukálása

A vizsgafeladat ismertetése: Az írásbeli vizsgatevékenység központilag összeállított vizsgakérdései a 4. Szakmai követelmények fejezetben megadott Alapápolás, Egészségügyi alapismeretek, Klinikumi ismeretek, Beavatkozás, asszisztálás, dokumentálás követelménymodulok témaköreinek mindegyikét tartalmazzák.

A vizsgafeladat időtartama: 60 perc

A vizsgafeladat értékelési súlyaránya: 25%

5.3.3. Szóbeli vizsgatevékenység

A vizsgafeladat megnevezése: Az egészségügyi asszisztensi feladatok ellátásához szükséges elméleti ismeretek, alkalmazás szinten történő reprodukálása.

A vizsgafeladat ismertetése: A szóbeli vizsgatevékenység központilag összeállított vizsgakérdései a 4. Szakmai követelmények fejezetben megadott Alapápolás, Egészségügyi alapismeretek, Klinikumi ismeretek, Beavatkozás, asszisztálás, dokumentálás követelménymodulok témaköreinek mindegyikét tartalmazzák.

A vizsgafeladat időtartama: 30 perc (felkészülési idő 15 perc, válaszadási idő 15 perc)

A vizsgafeladat értékelési súlyaránya: 25%

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A szakképesítéssel kapcsolatos előírások az állami szakképzési és felnőttképzési szerv http://www.munka.hu/ című weblapján érhetők el a Szak- és Felnőttképzés Vizsgák menüpontjában

5.5. A szakmai vizsga értékelésének a szakmai vizsgaszabályzattól eltérő szempontjai: -

**6. ESZKÖZ- ÉS FELSZERELÉSI JEGYZÉK**

|  |  |  |
| --- | --- | --- |
|  |  | A |
|  | 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
|  | 6.2. | Alapápolási eszközök (bútorzat, textíliák, fém-, üveg-, műanyag- és |
|  |  | gumi eszközök) |
|  | 6.3. | Dokumentációs formanyomtatványok |
|  | 6.4. | „Kocsik”: ágyazó, előkészítő |
|  | 6.5. | Egyszer használatos steril eszközök |
|  | 6.6. | Orvosi műszerek - kézi műszerek |
|  | 6.7. | Gyógyászati segédeszközök, kényelmi eszközök |
|  | 6.8. | Diagnosztikai eszközök, berendezések (RR mérő, vércukormérő,személymérleg testmagasság mérővel, stopperóra) |
|  | 6.9. | Fertőtlenítéshez, sterilizáláshoz használt eszközök, fertőtlenítősze-rek, csomagolóanyagok |
|  | 6.10. | Sterilizáláshoz szükséges eszközök, berendezések |
|  | 6.11. | Elméleti oktatáshoz és a demonstrációs gyakorlatokhoz megfelelőenfelszerelt oktatóhelyiség |
|  | 6.12. | Oktatástechnikai eszközök (tábla, projektor, számítógép) |
|  | 6.13. | Beavatkozások, vizsgálatok eszközei |
|  | 6.14. | Dokumentálás és archiválás eszközei: számítógép, nyomtató, medi-kai rendszerprogrammal |
|  | 6.15. | EKG (12 csatornás) |
|  | 6.16. | Első ellátás, elsősegélynyújtás eszközei |
|  | 6.17. | Gyógyszerelés eszközei |
|  | 6.18. | Kötszer kocsi, sebellátáshoz szükséges kézi műszerekkel, egyszerhasználatos eszközök, anyagok |
|  | 6.19. | Kötszerek, rögzítő eszközök |
|  | 6.20. | Látásvizsgálat eszközei |
|  | 6.21. | Légútbiztosítás eszközei |
|  | 6.22. | Légútbiztosítás eszközei |
|  | 6.23. | Mérleg |
|  | 6.24. | Mérőműszerek |
|  | 6.25. | Reanimáció eszközei |
|  | 6.26. | Szakrendelők speciális eszközei (belgyógyászat, sebészet, traumato-lógia, ortopédia, diabetológia, gasztroenterológia, nefrológia, kardiológia, pulmonológia-allergológia, neurológia, szemészet, fül-orr- gégészet, urológia, nőgyógyászat, pszichiátria, gyermekgyógyászat) |
|  | 6.27. | Vércukormérés eszközei |
|  | 6.28. | Veszélyes hulladékok tárolásához szükséges eszközök |

**7. EGYEBEK**

7.1. A szakmai vizsgabizottságban való részvételre kijelölt szakmai szervezet:

Magyar Egészségügyi Szakdolgozói Kamara

1087 Budapest, Könyves Kálmán krt. 76.

Levelezési cím: 1450 Budapest, Pf.: 214.

Telefonszám: +36 1 323 2070

Fax: +36 1 323 2079

E-mail: meszk@meszk.hu